作者:韋應物
標題:送李十四山東遊
內容:聖朝有遺逸，披膽謁至尊。豈是貿榮寵，誓將救元元。權豪非所便，書奏寢禁門。高歌長安酒，忠憤不可吞。欻來客河洛，日與靜者論。濟世翻小事，丹砂駐精魂。東遊無複系，梁楚多大蕃。高論動侯伯，疏懷脫塵喧。送君都門野，飲我林中樽。立馬望東道，白雲滿梁園。踟躕欲何贈，空是平生言。